रामदेव पर सियासत से बॉलीवुड तक 'हमले'  
दिग्विजय को बाबा के आंदोलन के पीछे संघ का हाथ दिख रहा है, तो सलमान खान का कहना है कि भूखे रहकर करप्शन कम नहीं किया जा सकता।
भ्रष्टाचार पर बाबा रामदेव के हल्ला बोल से पहले ही सियासत से लेकर बॉलीवुड तक कई शख्सियतों ने बाबा पर हल्ला बोलना शुरू कर दिया। ताजा हमला बोला है सियासत से दिग्विजय सिंह और बॉलीवुड से सलमान खान ने।  दिग्विजय का तो कहना है कि बाबा को योग आता ही नहीं, वह गलत योग सिखाते हैं। दिग्विजय को बाबा के आंदोलन के पीछे आरएसएस का हाथ दिख रहा है।  उधर, अभिनेता सलमान खान का कहना है कि भूखे रहकर करप्शन कम नहीं किया जा सकता। बाबा अपने भक्तों से कहें कि वह घूस देना बंद कर दें। इससे पहले गुरुवार को शाहरुख खान ने कहा था कि बाबा के सत्याग्रह के पीछे उन्हें सियासत नजर आ रही है।